Diari Oficial de la Generalitat Valenciana


Sumari del DOGV 426, del 10-09-1986 (1986/807158)

RESOLUCIÓ de 13 d'agost de 1986, de la Conselleria de Treball i Seguretat Social, Mitjançant la qual es desenvolupa l'Ordre de 31 de març, de 1986, per la qual es convoquen ajudes a Cooperatives i Societats Laborals per a l'any 1986.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   426

Data del DOGV
:   10-09-1986

Secció del DOGV
:   ALTRES DISPOSICIONS

Número del document
:   1986/807158


Data del document
:   13-08-1986

Organisme emissor
:   Conselleria de Treball i Seguretat Social

Tipus de document
:   Resolució

Anàlisi jurídica

Resolució de 13 d'agost de 1986, de la Conselleria de Treball i Seguretat Social, mitjançant la qual es desenvolupa l'Ordre de 31 de març de 1986, per la qual es convoquen ajudes a Cooperatives i Societats Laborals per a l'any 1986.  
L'Ordre de 31 de març de 1986, de la Conselleria de Treball i Seguretat Social, estableix el Programa d'ajudes a l?ocupació en Cooperatives i Societats Laborals per a 1986. En la Disposició Final Primera, l'esmentada Ordre es remet a la del Ministeri de Treball i Seguretat Social de 21 de febrer de 1986 en allò no previst per la primera.   
A fi de completar aquestes Ordres amb una instrumentació escaient, s'ha considerat oportú de dictar la resolució següent:   
Primer. D'acord amb els programes aprovats pel Fons Social Europea, la quantia de les ajudes establertes en l'article 1.1 de l'Ordre de 31 de març de 1986, es podran incrementar en un 100% a càrrec de l'esmentat Fons, i fins al nombre d'ajudes aprovades per aquest, en cas de desocupats menors de 25 anys que adqueresquen la condició de soci treballador d'una Cooperativa. En qualsevol cas, en la concessió d'aquestes subvencions tindrà caràcter preferent la creació de llocs de treball per a menors de 25 anys.   
Les sol·licituds de les ajudes es faran en els impresos que s'hi facilitaran, aportant-hi la documentació que en aquests s'indique. En el cas de Cooperatives de nova creació que encara no n'estiguen constituïdes, la sol·licitud podrà ser presentada pels socis promotors. Una vegada recaiguda, si s'escau, resolució favorable, els sol·licitants hauran de presentar, en un termini no superior a dos mesos, l'escriptura de constitució de la Cooperativa i l'alta dels socis en el corresponent Règim de la Seguretat Social.   
Segon. En la concessió d'ajudes per a activitats de formació, difusió i foment del cooperativisme i l'economia social, contemplades en l'article 4t de l'Ordre de 31 de març de 1986, tindran caràcter prioritari aquelles iniciatives que promoguen les organitzacions de les Cooperatives i Societats Laborals o les Entitats sense finalitat lucrativa especialitzades en el sector cooperatiu, així com les iniciatives que directament incidesquen en la creació d'ocupació.   
Les esmentades activitats podran, així mateix, ser desenvolupades de manera directa per la Direcció General d'Ocupació i Cooperació de la Conselleria de Treball i Seguretat Social.   
Tercer. Les activitats de Formació Cooperativa hauran de dirigir-se necessàriament a socis de Cooperatives de treball associat, d'explotació comunitària de la terra o de Societats Laboral s, als socis de treball d?altres tipus de Cooperatives o a aquells treballadors que vagen a adquirir aquesta condició.   
Quart. Les accions de Formació Cooperativa s'hauran de tipificar en algun dels nivells següents:   
a) Informació: iniciació en matèria cooperativa.   
b) Promoció: aprofundiment en continguts empresarials cooperatius. Més que més destinats a socis amb responsabilitats tècniques o de gestió.   
c) Especialització: formació a especialistes, mitjançant cursos monogràfics, seminaris, etc.   
Cinqué. Amb l?imprès de sol·licitud, s'hi haurà de presentar el pressupost de l'acció formativa proposada. Una vegada recaiguda, si pertoca, resolució favorable, es podrà fer la proposta de pagament fins a un màxim del 50% de la subvenció total concedida, només amb la notificació per escrit, a la Direcció General d'Ocupació i Cooperació, de l'inici de l'acció formativa. La quantitat restant es meritarà en finalitzar aquesta, amb la justificació documental prèvia suficient de les despeses realitzades i presentació de l'Annex d'avaluació i seguiment de l'activitat de formació realitzada.   
Sisé. Tindran la consideració d'activitats de difusió aquelles accions l'objectiu de les quals siga donar a conéixer o divulgar, entre la població en general o a col·lectius específics, l'organització cooperativa, la de les societats laborals o altres formes d'economia social.   
Seté. Es consideraran com a activitats de foment aquelles que contribuesquen directament a donar impuls, protegir o promocionar la cooperació i l'economia social.   
Són, doncs, activitats de foment les que responent a aquesta idea general poden incloure's en algun dels apartats següents:   
a) Recolzament a la presència i participació de cooperatives i societats laborals, en fires, mostres o certàmens.   
b) Potenciació de l'associacionisme i integració econòmica de les cooperatives i societats laborals, i suport a la creació de serveis, destinats a la formació, i assistència tècnica o de gestió d'aquestes entitats.   
c) Edicions, sota qualsevol fórmula, especialitzades en cooperativisme i economia social.   
d) La investigació sobre cooperativisme i economia social, així com l'assistència a congressos, simposis, jornades o visites de caràcter tècnic o informatiu.   
e) Beques o altre tipus d'ajudes per a la participació en activitats formatives.   
Vuité. Les sol·licituds de subvenció per a activitats de difusió o foment hauran d'anar acompanyades d'una memòria explicativa de l'acció proposada que inclourà el pressupost econòmic corresponent, amb indicació d'altres subvencions previstes si les hi hagués.   
Per realitzar la proposta de pagament, sempre que hi haja resolució favorable, el sol·licitant haurà d'aportar justificació documental, acompanyant-hi a l'annex d'avaluació i seguiment corresponent.   
Nové. Quan raons d'eficàcia i rendabilitat així ho aconsellen, les subvencions per a assistència tècnica previstes en l'article tercer de l'ordre de 31 de març de 1986, podran ser concedides, si convé, a través d'Associacions de Cooperatives o de Societats Laborals.   
Deu. Les Direccions Territorials de Treball tramitaran les sol·licituds d'ajudes, convocades per l'Ordre de 31 de març de 1986, en el termini de deu dies a la Direcció General d'Ocupació i Cooperació sempre que l'expedient no estiga incomplet per defecte imputable al sol·licitant, en el qual cas s'actuarà segons el que disposa l'article cinqué de l'esmentada Ordre.   
Onze. El que disposa aquesta Resolució serà efectiu a partir de l'endemà de la publicació en el Diari Oficial de la Generalitat Valenciana.   
València, 13 d'agost de 1986.- El Conseller de Treball i Seguretat Social: Miquel Domènech i Pastor.